Ɣas akken tella-d tatrarit i d-yewwin yides iferdisen imaynuten maca ur tefki ara afus deg yiḍrisen iqburen. Md: iḍrisen n wumyi i d-yellan d agerruj n tmetti taqbaylit, d cfawat i dyettaran takatut n umdan ɣer talliyin timezwura anda i d-yella umdan yessegzay-d ayen i tyessewhamen s yiḍrisen-agi. Ma yella si tama n tatrarit ad d-naf tamiḍrant n umyeḍres i dyefrurin seg tiẓri n tsekla; tamiḍrant-agi tella-d d aseḥbiber ɣef tugget n yiḍrisen ur neddi ara deg ubrid n tatut anda i tejme gar sin n yiḍrisen neɣ ugar iwakken ad d-iban uḍris amaynut ; akken i t-id-yessegza SALḤI MUḤEND AKLI deg usegzawal-is :  D assaɣ yezdin sin yiḍrisen n tsekla neɣ ugar 1.